text: Horsens-svømmer fik bronze
  11 juli 2013 kl. 05.06
  Horsens-svømmeren Daniel Steen Andersen svømmede sig til en tredjeplads - og dermed en bronze-medalje - på førstedagen ved EM for juniorer i den polske by Poznan.
  Han blev i finalen i 50 meter butterfly noteret for tiden 24,25.
  I semifinalen havde han svømmet i en endnu bedre tid, 24,10. Dermed lykkedes det Daniel Steen Andersen at slette Jakob Andkjærs ti år gamle juniorrekord
  Horsens-drengen var også med i finalen i 4 x 100 m fri. De danske drenge kappede otte hundrededele sekunder af en 26 år gammel seniorrekord med tiden 3.22,78.
  Tiden rakte desværre kun til en fjerdeplads.
  De danske hold består foruden Daniel Steen Andersen, Horsens, af Magnus Westermann, Herlev, Anton Bromer, AGF, og Morten Bak Hansen, A6/JGI Svømning
  